বাইশারী ইউপি চেয়ারম্যান মোঃ আলম কোম্পানী বলেন, পার্বত্য চট্টগ্রাম বিষয়ক প্রতিমন্ত্রী বাবু বীর বাহাদুর উশৈসিং (এমপি) মহোদয়ের আন্তরিক প্রচেষ্টায় বাইশারী ইউনিয়নে বর্তমানে সড়ক, কালভার্ট, ব্রীজ, বিশুদ্ধ পানীয় জলের জন্য গভীর নলকূপ স্থাপন সহ শত কোটি টাকার উন্নয়নমূলক কাজ চলছে। তিনি আরো বলেন, জনগণের আস্থা ও ভালোবাসায় মাননীয় মন্ত্রী মহোদয় বাইশারীতে আরো উন্নয়নমূলক কাজের আশ্বাস দিয়েছেন। বাকী কাজগুলো অচিরেই শুরু হবে বলে চেয়ারম্যান মোঃ আলম অভিমত ব্যক্ত করেন।